kalixlouiis/myanmar-wikipedia-corpus huggingface dataset:
ရောဘတ်ဆန်သည် အဆင့်သတ်မှတ်ပြိုင်ပွဲတစ်ခုကို အနိုင်ရသော တစ်ဦးတည်းသော ဩစတေးလျသားဖြစ်ကာ ရုပ်သံထုတ်လွှင့်ခဲ့သည် ၎င်း၏ ပထမဆုံး ဗိုလ်လုပွဲ ခြောက်ပွဲတွင် အနိုင်သာရရှိခဲ့သည်။
၎င်းသည် ကမ္ဘာ့ချန်ပီယံနှင့် ယူကေချန်ပီယံကို အနိုင်ရဖူးသူများအနက် (၁၃) ယောက်မြောက်သူဖြစ်၍ သုံးထပ်ကွမ်းသရဖူ (ကမ္ဘာ၊ ယူကေ၊ မာစတာ) ကို ရဖူးသော ကစားသမား (၁၁) ဦးတွင် ပါဝင်လာခဲ့သည်။
တစ်ချီတည်းအမှတ်များစွာ ထိုးနိုင်စွမ်းရှိ၍ အမှတ်ရာချီရယူနိုင်မှု (၇၀၀) ကျော်ရရှိထားသည်။
၂၀၁၃-၁၄ ရာသီတွင် 'ရာချီအမှတ်' အကြိမ် (၁၀၀) ရရှိခဲ့သဖြင့် တစ်ရာသီတည်း၌ အမှတ်ရာချီရယူနိုင်သူ တစ်ဦးတည်းသော ကစားသမားလည်း ဖြစ်ပေသည်။
ဤကစားနည်းသမိုင်းတွင် ယူကေနိုင်ငံပြင်ပက အအောင်မြင်ဆုံး ကစားသမားဖြစ်၏။
ဘယ်လက်ဖြင့် ကစားသည်။
ဂျပ်ဒ် ထရမ့် () (၁၉၈၉ ဩဂုတ် ၂၀ မွေးဖွား) အင်္ဂလိပ်လူမျိုး အဆင့်မြင့် စနူကာကစားသမားဖြစ်၍ ကမ္ဘာ့အဆင့် (၁) ကစားသမားတစ်ဦးဖြစ်သည်။
ဆုအများဆုံးရရှိသူများစာရင်းတွင် မာ့ခ် ဆဲလ်ဘီနှင့်အတူ ဆုဖလား (၁၇)ခု ရရှိထားပြီး စာရင်း၏ သတ္တမနေရာတွင်ရှိသည်။
ထရမ့်သည် ၂၀၀၅၌ အဆင့်မြင့်စနူကာကစားသမားအဖြစ် အသက် (၁၆)၊ ၂၀၀၅ တွင် ကူးပြောင်းခဲ့သည်။
၂၀၁၁ တွင် အောင်မြင်ခဲ့ပြီး ၂၀၁၁-တရုတ်အလွတ်ပြိုင်ပွဲတွင် အနိုင်ရရှိပြီး ၂၀၁၁-ကမ္ဘာ့ချန်ပီယံ ဗိုလ်လုပွဲအထိ တက်ရောက်နိုင်ခဲ့သည်။
၎င်း၏ ပထမဆုံး သုံးထပ်ကွမ်းသရဖူမှ ယူကေချန်ပီယံကို ၂၀၁၁ ၌ မာ့ခ် အလန်ကို အနိုင်ယူပြီး ရရှိခဲ့သည်။
လုပ်နိုင်သည့်စွမ်းရည်ထက် လျော့ပါးလုပ်ဆောင်ခဲ့သည်ဟု အများက ထင်မြင်သော်လည်း ၂၀၁၇-၁၈ စနူကာရာသီအဆုံးတွင် ဆုတံဆိပ်ပေါင်း ရှစ်ခုကို ရရှိခဲ့သည်။
၂၀၁၈-၁၉ရာသီအတွင်း ၎င်း၏ အဆင့်အတန်း၊ အာရုံစိုက်မှုများမှာ သိသိသာသာ တိုးတက်လာခဲ့သည်။
ထိုရာသီ၌ မြောက်အိုင်ယာလန်အလွတ်တန်းပြိုင်ပွဲ၊ ကမ္ဘာ့ဂရန်းပရစ်ခ်စ်ပွဲများအနိုင်ရသည့်အပြင် မာစတာပြိုင်ပွဲတွင် ရော်နီ အို ဆူလစ်ဗန်ကို နောက်ဆုံးပွဲ၌ အနိုင်ရရှိခဲ့သည်။
၂၀၁၉-ကမ္ဘာ့ချန်ပီယံပြိုင်ပွဲ အနိုင်ရရှိခဲ့သဖြင့် သုံးထပ်ကွမ်းသရဖူအပြည့်အစုံကို ရယူနိုင်ခဲ့သည်။
ကမ္ဘာ့ချန်ပီယံ ဗိုလ်လုပွဲ၌ ဂျွန် ဟစ်ဂင်စ်ကို အနိုင်ရခဲ့ကာ ထိုပွဲစဉ်သည် ကစားဖူးသမျှသော ဗိုလ်လုပွဲများတွင် အမြင့်ဆုံး အရည်အသွေးရှိသည်ဟု ဖော်ပြကြသည်။
တစ်ရာသီအတွင် ဆုကြေးငွေ £ ၁ သန်းကျော် ရရှိသော ပထမဆုံးကစားသမားဖြစ်လာခဲ့သည်။
၂၀၁၉-၂၀ ရာသီတွင် ယခုထိ ထရမ့်သည် အဆင့်သတ်မှတ်ပြိုင်ပွဲ ခြောက်ပွဲအနိုင်ရရှိထားပြီးဖြစ်သည်။
ရာသီတစ်ခုအတွင်း အဆင့်တန်းသတ်မှတ်ပြိုင်ပွဲဆု အများဆုံး စံချိန်ဖြစ်၏။
တစ်ချီတည်း အမှတ်များစွာထိုးနိုင်သော ကစားသမားအဖြစ် 'ရာချီအမှတ်' (၇၀၀)ကျော်ရရှိထားသဖြင့် ထို(၇၀၀)အကြိမ်အရေအတွက်သို့ ရောက်ရှိသော သူများ၌ သတ္တမမြောက် ကစားသမားဖြစ်ပြီး အသက်အငယ်ဆုံး ကစားသမားလည်း ဖြစ်သည်။
တလုတ်ချရေတံခွန်သည် ဒလပင်ကျေးရွာ (ထန်းလှပင်ကျေးရွာ)၊ ရွာငံမြို့နယ်၊ ဓနုကိုယ်ပိုင်အုပ်ချုပ်ခွင့်ရဒေသ၊ တောင်ကြီးခရိုင်၊ ရှမ်းပြည်နယ်တောင်ပိုင်းတွင် တည်ရှိသည်။
ဒလပင်ကျေးရွာ၏ မြောက်ဘက်တွင် တည်ရှိပြီး လတ္တီကျု လောင်ဂျီကျု 21°16'04.5"N 96°29'54.4"E အရပ်တွင် ရှိသည်။
တလုတ်ချရေတံခွန်သို့ ရွာငံမြို့နယ် ရေဦးကျေးရွာမှတစ်ဆင့် သိမ်ကုန်း−အင်းကြီး−ဒလပင် လမ်းအတိုင်း သွားရောက်နိုင်သည်။
ဒလပင်ကျေးရွာမှ (၃)မိုင်ခန့်ကွာဝေးပြီး ရေတံခွန်အောက်ခြေအထိ ကားလမ်းဖြင့်သွားရောက်နိုင်သည်။
တလုတ်ချရေတံခွန်သည် အမြင့်ပေ ၃၇၅ ပေ မြင့်မားသည်။
တလုတ်ချရေတံခွန်တွင် ဒလပင်ကျေးရွာမှ ကိုယ်ထူကိုယ်ထ တပ်ဆင်ထားသော 30KVA ရေအားလျှပ်စစ်စက်ရုံလည်း ရှိသည်။
ရေအားလျှပ်စစ်စက်ရုံကို ၂၀၀၃ ခုနှစ်တွင် စတင်အကောင်ထည်ဖော်ခဲ့ပြီး စက်ရုံဖွင့်ပွဲကို ရှမ်းပြည်နယ်တိုင်းမှူး ဗိုလ်ချုပ်ခင်မောင်မြင့်မှ လာရောက်ဖွင့်လှစ်ပေးခဲ့သည်။
တလုတ်ချရေတံခွန်တွင် နားနေဆောင်များနှင့် အဆာပြေစားသောက်နိုင်သည့် မုန့်နှင့်အစားအသောက်ရောင်းချပေးသည့် ဈေးဆိုင်လည်းရှိသည်။
U သို့မဟုတ် u သည် အင်္ဂလိပ် လက်တင်အက္ခရာစဉ်၏ ၂၁-ခုမြောက် အက္ခရာ ဖြစ်သည်။
ယူ () ဟူ၍ အသံထွက်သည်။
"U", Oxford English Dictionary, 2nd edition (1989); Merriam-Webster's Third New International Dictionary of the English Language, Unabridged (1993) ရာဇဝင် ဖနီးရှဲန်း(Phoenician) စာလုံး waw မှ Y စာလုံးအဖြစ်သို့ ဆင်းသက်လာပြီးမှ နောက်ဆုံး 'u' ဖြစ်လာခြင်းဖြစ်သည်။
အခြားအသုံးများ ဓာတုဗေဒတွင် 'U'သည် ယူရေနီယမ်၏ သင်္ကေတ ဖြစ်သည်။
လာလာချင်း ဆောက်နဲ့ထွင်းသည် မြန်မာ စကားပုံတစ်ခု ဖြစ်သည်။
ရှင်းလင်းချက် ပန်းပုထုလုပ်ရာ၌ ရှေးဦး ကြိုတင်ပြင်ဆင်လုပ်ဆောင်ဖွယ်တို့ကိုမျှ မလုပ်တော့ဘဲ လာလျှင်လာချင်း ဆောက်ကို ကိုင်၍ ထွင်းသည် ဆိုသကဲ့သို့ နိဒါန်းပင် မပျိုးတော့ဘဲ ကိုယ်လိုရာကိုသာ မထောက်မထား ပြုမှုပြောဆိုသည်။
"လူချင်း ခုမှ တွေ့ခါစဖြစ်သောကြောင့် လာလာချင်း ဆောက်နှင့်မထွင်း ထိုက်သေးသည်နှင့် အလိုက်သင့် စိတ်ကို ချုပ်တည်းနေလိုက်ရတော့၏။
" [၁၃၀၁] ဒဂုန်၊ ၁၉၊ ၂၂၅။
ကြောင်းတူသံကွဲ ဝင်ဝင်ချင်း ဆောက်နှင့်ထွင်း ကိုးကား Category:မြန်မာစကားပုံများ။
စစ်ဂနယ်မက်ဆင်ဂျာ(Signal Messenger)ပလက်ဖောင်းအစုံတွင် အသုံးပြုနိုင်သော ကြားဖြတ်နားထောင်၍မလွယ်အောင် ဖုံးကွယ်ရေးထားသည့် ဆက်သွယ်စာပို့အက်ပ် (cross-platform encrypted messaging service) ဖြစ်သည်။
စစ်ဂနယ်ဖောင်ဒေးရှင်း(Signal Foundation)နှင့် စစ်ဂနယ်မက်ဆင်ဂျာကုမ္ပဏီ(Signal Messenger LLC)တို့မှ ရေးသားထုတ်လုပ်ထားခြင်းဖြစ်သည်။
၎င်းသည် အင်တာနက်ကိုအသုံးပြု၍ တစ်ဦးမှတစ်ဦးသို့ဖြစ်စေ၊ တစ်ဦးမှအုပ်စုတစ်ခုလုံးသို့ဖြစ်စေ မက်ဆေ့ချ်များ(messages)ပေးပို့နိုင်သည်။
အဆိုပါ မက်ဆေ့ချ်များတွင် ဖိုင်များသော်လည်းကောင်း၊ အသံမက်ဆေ့ချ်များ(voice notes)သော်လည်းကောင်း၊ ဓာတ်ပုံများ နှင့်ဗီဒီယိုများသော်လည်းကောင်း ပါဝင်နိုင်သည်။
ကိုးကား ကဏ္ဍ:လူမှုရေး_မီဒီယာ။
ဒေါင်းမင်းစိမ်း ကိုးကား ကဏ္ဍ:ဒေါင်းနှင့် မျိုးရိုးတူ ငှက်များ။
ဟာရာ့ရီမြို့(၁၉၈၂ ခုနှစ်အထိ တရားဝင်အမည်သည် ဆာ့စ်ဘူရီမြို့)Names (Alteration) Act Chapter 10:14 သည် ဇင်ဘာဘွေနိုင်ငံ၏ မြို့တော် ဖြစ်ပြီး လူဦးရေ အများဆုံး မြို့လည်း ဖြစ်သည်။
မြို့တော်နယ်နိမိတ်သည် ၉၆၀.၆ စတုရန်း ကီလိုမီတာရှိပြီး ၂၀၀၉ ခုနှစ်တွင် ခန့်မှန်းခြေ လူဦးရေမှာ ၁,၆၀၆,၀၀၀ ဦး ရှိပြီး မက်ထရိုပိုလစ်တန်ဒေသတွင် နေထိုင်သော လူဦးရေမှာ ၂၀၀၆ တွင် ၂,၈၀၀,၀၀၀ ဦး ရှိသည်။
ဇင်ဘာဘွေနိုင်ငံ၏ အရှေ့မြောက်ပိုင်းတွင် တည်ရှိပြီး မာရှိုနာလန်း ဒေသ တွင် တည်ရှိသည်။
ဟာရာ့ရီသည် မက်ထရိုပိုလစ်တန် ခရိုင်တစ်ခု ဖြစ်ပြီး ချီတွန်းဝီဇာ နှင့် အက်ပ်ဝေ့ါသ် စည်ပင်သာယာနယ်နိမိတ် နှစ်ခုလည်း ပါဝင်သည်။
မြို့တော်သည် ပင်လယ်ရေမျက်နှာပြင်ထက် မြင့်သော ကုန်းမြေမြင့်ပေါ်တွင် တည်ရှိပြီး ၎င်း၏ ရာသီဥတုသည် အပူပိုင်းဆန်သော ကုန်းမြင့် အမျိုးအစားတွင် ပါဝင်သည်။
ဟဲဖေးမြို့ သည် တရုတ်ပြည်သူ့သမ္မတနိုင်ငံ အန်းဟွေးပြည်နယ်၏ မြို့တော်နှင့် အကြီးဆုံးမြို့ ဖြစ်သည်။
ပရီဖက်ချာအဆင့် မြို့တော်ဖြစ်ပြီး အန်းဟွေးပြည်နယ်၏ နိုင်ငံရေး၊ စီးပွားရေး နှင့် ယဉ်ကျေးမှု အချက်အချာ ဌာန ဖြစ်သည်။
၂၀၁၇ ခုနှစ်တွင် နမူနာယူထားသည့် လူဦးရေစာရင်းအရ လူဦးရေ ၇,၉၆၅,၃၀၀ ဦး ရှိပြီး မက်ထရိုဒေသတွင် မြို့ပြခရိုင် ၅ခု ပါဝင်သည့် အပြင် ဖေးဒုံးနှင့် ချန်းဖန်း ခရိုင်တို့သည်လည်း မြို့ပြအဖြစ် ပြောင်းလဲနေပြီ ဖြစ်ကာ ထိုဒေသများတွင် နေထိုင်သူ ၆,၁၇၃,၀၀၀ ဦး ရှိသည်။
ပြည်နယ်၏ အလယ်ပိုင်းတွင် တည်ရှိပြီး မြောက်ဘက်တွင် ဟွိုင်နန်မြို့၊​အရှေ့မြောက်ဘက်တွင် ချူကျိုးမြို့၊ အရှေ့တောင်ဘက်တွင် ဝူဟူမြို့၊ တောင်ဘက်တွင် တောင်လင်းမြို့၊အနောက်တောင်ဘက်တွင် အန်ကျင်းမြို့ နှင့် အနောက်ဘက်တွင် လုအန်မြို့ တို့ ရှိကြသည်။
သဘာဝအားဖြင့် ဆက်သွယ်ရာ ဆုံချက် ဖြစ်သည့် ဟဲဖေးမြို့သည် ချောင် ရေကန်၏ မြောက်ဘက်တွင် လည်ကောင်း၊ ဟွိုင်မြစ် နှင့် ယန်ဇီမြစ်ကို အလယ်မှ ပိုင်းခြားထားသော ဒါဘီတောင်တန်းများ၏ အရှေ့မြောက်သို့ ထိုးထွက်နေသာ အပိုင်းမှ တောင်ကုန်း နှစ်ခုကြားတွင် လည်းကောင်း တည်ရှိသည်။
ယနေ့ခေတ်မြို့တော်သည် ဆောင်မင်းဆက် လက်ထက်မှပင် တည်ရှိခဲ့သည်။
ဒုတိယကမ္ဘာစစ် မဖြစ်မီကပင် ဟဲဖေးသည် တောင်ဘက်ရှိ မြေဩဇာကြွယ်ဝသည့် လွင်ပြင် အတွက် အုပ်ချုပ်ရေးဒေသနှင့် ဒေသတွင်း ဈေး နေရာ ဖြစ်ခဲ့သည်။
လတ်တလောနှစ်များတွင် အခြေခံအဆောက်အအုံများ ဖွံ့ဖြိုးတိုးတက်လာခဲ့သည်။
ဟဲဖေးသည် "အဆင့်မြင့် စမ်းသပ် စူပါလျှပ်ကူး တိုကာမက်" ဟူသည့် စမ်းသပ်ဆဲ စူပါလျှပ်ကူးနိုင်သော တိုကာမက် သံလိုက်ဖျူးရှင်းစွမ်းအင် ဓာတ်ပေါင်းဖို တည်ရှိရာမြို့လည်း ဖြစ်သည်။
ဟိုက်ဒရာဘတ်မြို့ သည် အိန္ဒိယနိုင်ငံ တလန်ဂါးနားပြည်နယ်၏ မြို့တော်နှင့် အကြီးဆုံးမြို့ ဖြစ်ပြီး ဥပဒေအရ အန္ဓရဒေသပြည်နယ်၏ မြို့တော်လည်း ဖြစ်သည်။
အိန္ဒိယနိုင်ငံတောင်ပိုင်း၏ မြောက်ဘက်ရှိ ဒက်ကန်ကုန်းမြေမြင့်ပေါ်တွင် တည်ရှိပြီး မူစီမြစ်၏ ကမ်းပါးတွင် မျှ နေရာယူထားသည်။
ဟိုက်ဒရာဘတ်သည် တောင်ကုန်းထူထပ်သော မြေမျက်နှာပြင်တွင် လူတို့တူးဖော်ထားသော ကန်များနှင့်အတူ တည်ရှိပြီး မြို့လယ်ခေါင်၏ မြောက်ဘက်ရှိ မြို့တည်စကတည်းက တည်ရှိခဲ့သော ဟူစိန်ဆာဂါးကန် အပါအဝင် ဖြစ်သည်။
မြို့တွင် လူဦးရေ ၆.၉ သန်း ရှိပြီး မက်ထရိုပိုလစ်တန်ဒေသတွင် လူဦးရေ ၉.၇သန်းခန့် ရှိသဖြင့် အိန္ဒိယတွင် စတုတ္ထမြောက်လူဦးရေ အများဆုံး မြို့နှင့် ဆဋ္ဌမမြောက် လူဦးရေ အများဆုံး မက်ထရိုပိုလစ်တန် ဒေသအဖြစ် တည်ရှိသည်။
ထွက်ကုန်တုန်ဖိုး အမေရိကန် ဒေါ်လာ ၇၄ ဘီလီယံမျှရှိသဖြင့် အိန္ဒိယနိုင်ငံ၏ ဂျီဒီပီကို ပဉ္စမမြောက် ပံ့ပိုးပေးသော မြို့ ဖြစ်သည်။
ရော်ဘက်တိုး ဘာဂျို (; ; ၁၉၆၇ ဖေဖော်ဝါရီ ၁၈ မွေးဖွား) သည် အီတလီ ဘောလုံးသမားဟောင်းတစ်ဦးဖြစ်သည်။
အဓိကအားဖြင့် နောက်ချန်တိုက်စစ်မှူး (သို့) အလယ်တန်းတိုက်စစ်မှူး အဖြစ်ကစားခဲ့သည်။
သို့သော် တိုက်စစ်နေရာအချို့၌လည်း စွမ်းဆောင်ကစားနိုင်သည့် အစွမ်းရှိသည်။
အီတလီဘောလုံးအဖွဲ့ချုပ် နည်းစနစ်ကဏ္ဍ၏ ယခင်ဥက္ကဋ္ဌအဖြစ်လည်း တာဝန်ယူခဲ့သည်။
နည်းစနစ်ပိုင်း အရည်အသွေးရှိသူ၊ ဖန်တီးနိုင်စွမ်းရှိသော အဓိကအခရာကစားသမား၊ တိုက်ရိုက်အလွတ်တည်ကန်ဘောများကို ကန်ရာတွင်ကျွမ်းကျင်သူ၊ အလိမ်အခေါက်များကို ကျွမ်းကျင်ပိုင်ပိုင်နိုင်သူ၊ ဂိုးသွင်းကောင်းသူဖြစ်သော ဘာဂျိုကို သမိုင်းတစ်လျှောက် အကြီးကျယ်ဆုံး ဘောလုံးကစားသမားများထဲမှ တစ်ဦးအဖြစ် သတ်မှတ်ကြသည်။
၁၉၉၉တွင် ဖီဖာ၏ အင်တာနက် မဲကောက်ယူမှု၌ ရာစုနှစ်၏ စတုတ္ထအဆင့်ဖြင့် ရပ်တည်ခဲ့ကာ ၂၀၀၂ ၌ ဖီဖာ ကမ္ဘာ့ဖလား အိပ်မက်အသင်း တွင်ရွေးချယ်ခြင်းခံရသည်။
၁၉၉၃တွင် ဖီဖာ၏ တစ်နှစ်တာအကောင်းဆုံး ကစားသမားဖြစ်ခဲ့ပြီး ဘောလောန် ဒေါရ် (Ballon d'Or) ဟု ပြင်သစ်လိုခေါ်သော ရွှေဘောလုံးဆု ရရှိခဲ့၏။
၂၀၀၄ ခုနှစ်၌ ပီလီရွေးချယ်သော သက်ရှိထင်ရှား ကမ္ဘာ့အကြီးကျယ်ဆုံး ကစားသမား 'ဖီဖာ၁၀၀' ၌ ၎င်းကို ရွေးချယ်ခဲ့သည်။
ဘာဂျိုသည် အီတလီအမျိုးသားဘောလုံးအသင်းအတွက် ၅၆ပွဲ ကစားခဲ့ပြီး ၂၇ဂိုး သွင်းယူခဲ့ကာ အမျိုးသားအသင်းအတွက် စတုတ္ထမြောက် ဂိုးသွင်းအများဆုံး ပူးတွဲကစားသမား (နောက်တစ်ဦးမှာ အလက်ဇန်ဒရို ဒဲလ် ပီယာရို) လည်း ဖြစ်သည်။
၁၉၉၀ ကမ္ဘာ့ဖလား၌ ပါဝင်ခဲ့ကာ နှစ်ဂိုးသွင်းယူခဲ့သည်။
၁၉၉၄ ကမ္ဘာ့ဖလားတွင် အီတလီအသင်းကို ဗိုလ်လုပွဲအထိ ဦးဆောင်ခေါ်သွားခဲ့၍ သွင်းဂိုးငါးဂိုးကို စွမ်းဆောင်ပေးခဲ့သည်။
ထိုပွဲ၌ ငွေဘောလုံးရရှိခဲ့ပြီး ဖီဖာ၏ အောလ်စတားအသင်း တွင်ရွေးချယ်ခံခဲ့ရသည်။
အီတလီအသင်းအတွက် ပြိုင်ပွဲတစ်လျှောက် ကြယ်ပွင့်ကစားသမားဖြစ်သော်လည်း နောက်ဆုံးဗိုလ်လုပွဲ၌ ဘရာဇီးအသင်းနှင့် အဆုံးအဖြတ် ပင်နယ်တီတွင် လွဲချော်ခဲ့လေသည်။
၁၉၉၈ ကမ္ဘာ့ဖလားတွင် ပါဝင်ခဲ့ကာ နှစ်ဂိုးသွင်းယူနိုင်ခဲ့သော်လည်း ထိုနှစ် ချန်ပီယံဖြစ်မည့် ပြင်သစ်အသင်းကို ကွာတားတွင် ရှုံးနိမ့်သဖြင့် ပြိုင်ပွဲမှ ထွက်ခွာခဲ့ရသည်။
နိုင်ငံအသင်းအတွက် ကိုးဂိုးသွင်းယူပေးခဲ့ပြီး ဂိုးသွင်းအများဆုံးကစားသမားအဖြစ် ပါအိုးလို ရော့ဆီ (Paolo Rossi)၊ ခရစ်ရှန် ဗီယားရီ (Christian Vieri) တို့နှင့်အတူ ရပ်တည်လျက် ရှိ၏။
၂၀၀၂ တွင် ဘာဂျိုသည် နှစ်ပေါင်း ငါးဆယ်အတွင်း ဂိုးအရေအတွက် (၃၀၀) ကျော်သွင်းယူသော ပထမဆုံး အီတလီကစားသမားဖြစ်လာကာ ၂၀၀၄တွင် ၎င်းကစားသမားဘဝ၏ နောက်ဆုံးရာသီအတွင်း စီးရီးအေ၌ နှစ်သုံးဆယ်ကျော်အတွင်း ဂိုးပေါင်း (၂၀၀) ကျော်သွင်းယူသော သူဖြစ်လာ၍ စီးရီးအေ၌ လက်ရှိအချိန်အထိ သတ္တမမြောက် ဂိုးအများဆုံး (၂၀၅ ဂိုး) သွင်းသူဖြစ်သည်။
၁၉၉၀တွင် ဖြော်ရေန် တီးနာ (ဖီအိုရင်တီးနား)မှ ယူဗန်တပ်စ် (ဂျူဗင်တပ်) သို့ ကမ္ဘာ့စံချိန် ပြောင်းရွှေ့ကြေးဖြင့် ရွေ့ပြောင်းခဲ့သည်။
ဘာဂျိုသည် စီးရီးအေဆု နှစ်ခု၊ ကိုပါအီတလီယာ၊ ယူအီးအက်ဖ်အေဖလား စသည်တို့ကို ရရှိခဲ့ပြီး ၎င်းကစားသမားသက်တမ်းတစ်လျှောက် အီတလီကလပ် ခုနှစ်ခုတွင် ကစားခဲ့သည်။
ဘာဂျိုကို အီတလီဘာသာစကားဖြင့် ("အံ့ဖွယ် မြင်းမြီးဆံပင်"), အဖြစ်အသိများသည်။
အကြောင်းမှာ ၎င်းသည် အားကစားသက်တမ်းအများစု၌ မြင်းမြီးပုံးဆံပင်ထားရှိခြင်း၊ အရည်အချင်းရှိခြင်း၊ ဗုဒ္ဓဘာသာ ယုံကြည်မှုများ ကြောင့်ဖြစ်သည်။
၂၀၀၂တွင် ဘာဂျိုကို ကုလသမဂ္ဂ အစားအစာနှင့် စိုက်ပျိုးရေး စေတနာသံတမန် (Goodwill Ambassador) အဖြစ် ရွေးချယ်ခဲ့ကြသည်။
၂၀၀၃ ခုနှစ်ရောက်သော် ရွှေခြေထောက်ဆု (Golden Foot) ကို ဦးဦးဖျားဖျားရရှိခဲ့သည်။
၎င်း၏ လူ့အခွင့်ရေးလုပ်ဆောင်မှုများကို အသိအမှတ်ပြုသောအားဖြင့် ၂၀၁၀ နိုဘဲလ်ဆုရသူများရွေးချယ်သော 'ငြိမ်းချမ်ရေးလူသား' (Man of Peace) ဆုကို ရရှိခဲ့ပေသည်။
၂၀၁၁တွင် 'အီတလီဘောလုံး ထင်ရှားကျော်ကြားသူများ' (Hall of fame) စာရင်းထဲသို့ ရွေးချယ်ခဲ့ကြသည်။
မှတ်စု ကိုးကား ကဏ္ဍ:နိုင်ငံတကာ ဘောလုံးသမားများ။
လွတ်တဲ့ငါး ကြီး သည် မြန်မာစကားပုံတစ်ခု ဖြစ်သည်။
ရှင်းလင်းချက် လွတ်သွားသည့် ငါးကို ကြီးသည်ဟု ထင်တတ်သကဲ့သို့ မိမိမရရှိ မပိုင်ဆိုင်လိုက်ရသော အရာကို နဂိုအရှိထက် ပို၍ အထင်ကြီးသည်။
နမူနာအသုံး "ညည်းကောင်းစားစေချင်လို့ ငါပြောတာ၊ တော်တော်ကြာမှ လွတ်တဲ့ငါးက ကြီးနေအုံးမယ်။
" [၁၃၁၇] လေနှင့်။
အပြည်ပြည်ဆိုင်ရာ အလှမယ် ခရစ္စတယ်အိန်ဂျယ် သည် အပြည်ပြည်ဆိုင်ရာ အလှမယ်ပြိုင်ပွဲ ဖြစ်သည်။
၎င်းကို ၂၀၁၈ ခုနှစ်တွင် တည်ထောင်ခဲ့သည်။
လက်ရှိ အလှမယ် ခရစ္စတယ် အိန်ဂျယ်အပြည်ပြည်ဆိုင်ရာ သည် လာအိုနိုင်ငံမှ Laddaphone Psv ဖြစ်ပြီး ၂၀၁၉ နို ဝင်ဘာ ၁၀ ရက်တွင် မြန်မာနိုင်ငံ၌ သရဖူဆောင်းခဲ့သည်။
သူမသည် လာအိုနိုင်ငံ၏ ပထမဆုံး အပြည်ပြည်ဆိုင်ရာအလှမယ်ဆုရရှိသူဖြစ်သည်။
အနိုင်ရရှိသူများ ခုနှစ်နိုင်ငံအနိုင်ရရှိသူအမျိုးသားပြိုင်ပွဲ နေရာ ပြိုင်ပွဲဝင် Ref ၂၀၁၉ Laddaphone Psv အလှမယ် ခရစ္စတယ်အိန်ဂျယ် လာအို တော်ဝင်ဂါးဒန်း ဟိုတယ်, ရန်ကုန်, မြန်မာ ၁၅ နိုင်ငံအလိုက် အနိုင်ရသူများ နိုင်ငံဆုရရှိသူအရေအတွက်နှစ်၁၂၀၁၉ Runner-upများ ခုနှစ်1st Runner–up2nd Runner–up3rd Runner–up4th Runner–up ၂၀၁၉ Sthabile Bella Mnyandu Marylyn Marano Jaya Meena Alvisha Ashlyn Saldanha မြန်မာကိုယ်စားပြုများ ခုနှစ် ကိုယ်စားပြုသူ မြို့နယ် ပြိုင်ပွဲရလဒ် အထူးဆုများ ၂၀၁၉ ဆုလာဘ်သဒ္ဒါ ရန်ကုန် အရည်အချင်းမပြည့်မီပါ အကိုးအကား Category:မြန်မာနိုင်ငံရှိ အလှမယ်ပြိုင်ပွဲများ ကဏ္ဍ:အလှမယ်ပြိုင်ပွဲများ Category:အပြည်ပြည်ဆိုင်ရာ အလှမယ်ပြိုင်ပွဲ။
လာဟိုးမြို့ သည် ပါကစ္စတန်နိုင်ငံ ပန်ဂျပ်ပြည်နယ်၏ မြို့တော်ဖြစ်ပြီး နိုင်ငံအတွင်း ကရာချိမြို့ ပြီးလျှင် ဒုတိယမြောက် လူဦးရေ အများဆုံးမြို့ ဖြစ်ကာ ကမ္ဘာပေါ်တွင်လည်း လူဦးရေအများဆုံး မြို့ပြနေရာတွင် အဆင့် ၁၈ ရှိသည်။
ပါကစ္စတန်နိုင်ငံ၏ အချမ်းသာဆုံး မြို့တော်တစ်ခု ဖြစ်ပြီး ၂၀၁၇ တွင် ဝယ်ယူနိုင်စွမ်းအား ကွားခြားမှုနှုန်းကို ထည့်သွင်းတွက်ချက်ထားသည် ဂျီဒီပီမှာ အမေရိကန် ဒေါ်လာ ၆၅.၁၄ ဘီလီယံမျှ တန်ဖိုး ရှိသည်။
လာဟိုးသည် ပန်ဂျပ်ဒေသ တစ်ခုလုံးတွင် အကြီးဆုံးနှင့် သမိုင်းယဉ်ကျေးမှု အချက်အချာ ဌာနတစ်ခုလည်း ဖြစ်သည်။
Lahore Cantonment, globalsecurity.org ထို့ပြင် ပါကစ္စတန်နိုင်ငံတွင် လူမှုရေးအရ အပွင့်လင်းဆုံး၊ ရှေ့အရောက်ဆုံး နှင့် အဆင့်အတန်း မခွဲခြားဆုံး မြို့တစ်မြို့ ဖြစ်သည်။
လာဟိုးမြို့၏ မူလအစသည် ရှေးပဝေသဏီကတည်းကပင် ဖြစ်သည်။
သမိုင်းကြောင်းတစ်လျှောက်တွင် မင်းဆက်များစွာက အုပ်ချုပ်ခဲ့ကြပြီး အလယ်ခေတ်ကာလက ဟိန္ဒူရှာဟီမင်းဆက်၊ ဂတ်ဇ်နဗစ်မင်းဆက်၊ ဂူရစ်မင်းဆက် နှင့် ဒေလီစူလတန် တို့ ဖြစ်ကြသည်။
လာဟိုးသည် ၁၆ ရာစု နှောင်းပိုင်း မှ ၁၈ ရာစု အစောပိုင်း ကြား မဂိုမင်းဆက် အုပ်ချုပ်စဉ် အချိန်တွင် အထွဋ်အထိပ်သို့ ရောက်ရှိခဲ့ပြီး မြို့တော်အဖြစ် နှစ်ပေါင်းများစွာ တည်ရှိခဲ့သည်။
၁၇၃၉ ခုနှစ်တွင် မြို့တော်အား အက်ဖ်ရှရစ်မင်းဆက်၏ ဘုရင် နဒါရှား၏ တပ်များမှ သိမ်းပိုက်ခဲ့ပြီး အာဖဂန် နှင့် ဆစ်ခ်တို့အားပြိုင်မှုကြားတွင် ယိုယွင်းပျက်စီးခဲ့ရသည်။
၁၉ ရာစု အစောပိုင်းတွင် ဆစ်ခ်တိုင်းပြည်၏ မြို့တော်ဖြစ်ခဲ့ပြီး ယခင်က ပျောက်ကွယ်ခဲ့သော ကြီးမြတ်မှုများ ပြန်လည်ရရှိခဲ့သည်။
ထို့နောက်တွင် လာဟိုးအား ဗြိတိသျှ အင်ပိုင်ယာ အတွင်းသို့ သွတ်သွင်းခဲ့ပြီး ဗြိတိသျှ ပန်ဂျပ်၏ မြို့တော် အဖြစ် ထားရှိခဲ့သည်။
လာဟိုးသည် အိန္ဒိယ နှင့် ပါကစ္စတန်တို့၏ လွတ်လပ်ရေး ကြိုးပမ်းမှုအတွက် ဗဟိုချက် ဖြစ်ခဲ့ပြီး အိန္ဒိယ လွတ်လပ်ရေး ကြေညာရာမြို့ နှင့် ပါကစ္စတန်နိုင်ငံ ထူထောင်ရန် ဆုံးဖြတ်ချက် ကြေညာရာမြို့လည်း ဖြစ်ခဲ့သည်။
ပါကစ္စတန် လွတ်လပ်ရေး မရရှိမီ အိန္ဒိယမှ ခွဲထွက်စဉ်၌ လာဟိုးတွင် အဆိုးရွားဆုံး အကြမ်းဖက်မှုများ ကြုံတွေ့ခဲ့ရသည်။
ပါကစ္စတန် လှုပ်ရှားမှု အောင်မြင်ပြီး ၁၉၄၇ လွတ်လပ်ရေး ရပြီးနောက်တွင် လာဟိုးအား ပါကစ္စတန်နိုင်ငံ ပန်ဂျပ်ပြည်နယ်၏ မြို့တော် အဖြစ် ကြေညာခဲ့သည်။
လာဟိုးသည် ပါကစ္စတန်နိုင်ငံပေါ်တွင် ယဉ်ကျေးမှုလွှမ်းမိုးခြင်း အများအပြား ရှိသည်။
လာဟိုးသည် ပါကစ္စတန် ထုတ်ဝေရေးလုပ်ငန်း၏ အဓိက ဌာန ဖြစ်ပြီး ပါကစ္စတန် စာပေအသိုင်းအဝိုင်း၏ ရှေ့ဆောင်နေရာ အဖြစ် ရှိနေဆဲဖြစ်သည်။
ထို့ပြင် ပါကစ္စတန်နိုင်ငံ၏ ပညာရေးအတွက် အဓိက ဌာနလည်း ဖြစ်ပြီး ပါကစ္စတန်နိုင်ငံ၏ ဦးဆောင် တက္ကသိုလ် အချို့သည် လာဟိုးတွင် ရှိသည်။
လာဟိုးသည် ပါကစ္စတန် ရုပ်ရှင်လုပ်ငန်းဖြစ်သော "လောလီးဝုတ်" ၏ အခြေစိုက်ရာ နေရာလည်း ဖြစ်ပြီး ကောဝါလီ ဂီတ ၏ အဓိက နေရာလည်း ဖြစ်သည်။
ပါကစ္စတန် ခရီးသွားလုပ်ငန်း၏ အဓိက နေရာလည်း ဖြစ်ပြီး အဓိက လာရောက်လည်ပတ်ရာ နေရာများဖြစ်သော တံတိုင်းမြို့တော်၊ ကျော်ကြားသော ဘတ်ဒ်ရှာဟီ နှင့် ဝါဇီခန် ဗလီများ၊ ဆစ်ခ်ဘုရားကျောင်းများ ရှိသည်။
ယူနက်စကို၏ ကမ္ဘာ့အမွေအနှစ် နေရာစာရင်းဝင်သော လာဟိုး ခံတပ် နှင့် ရှာလမာဥယျာဉ်တို့ တည်ရှိရာ နေရာလည်း ဖြစ်သည်။
ငုံးလေး (Turnix sylvaticus) သည် ငုံးမျိုးနွယ်ငှက်မျိုးစိတ်တစ်ခုဖြစ်ပြီး စပိန်နိုင်ငံတောင်ပိုင်း၊ အာဖရိက၊ အိန္ဒိယနိုင်ငံ၊ အပူပိုင်းအာရှဒေသနှင့် အင်ဒိုနီးရှားနိုင်ငံအထိ တွေ့ရှိရသည်။
သေးငယ်သော ယင်းငှက်ကို မြင်နိုင်ရန်ခက်ခဲသည်။
အလျား ၁၅ စင်တီမီတာ (၅.၉ လက်မ) ရှိပြီး ပျံသန်းခြင်းထက် ပြေးလွှားတတ်သည်။
သစ်စေ့နှင့် အင်းဆက်များကို ဖမ်းယူစားသောက်တတ်ပြီး ပူနွေးသော မြက်ခင်းပြင်များတွင် နေထိုင်သည်။
ကိုးကား ကဏ္ဍ:ငုံးများ ကဏ္ဍ:စင်ရော်၊ ရေညှောင့်ကောင်နှင့် အလားတူငှက်များ ကဏ္ဍ:အာဖရိကတိုက်တွင် တွေ့ရှိရသော ငှက်များ ကဏ္ဍ:အရှေ့တောင်အာရှတွင် တွေ့ရှိရသော ငှက်များ ကဏ္ဍ:တောင်အာရှတွင် တွေ့ရှိရသော ငှက်များ ကဏ္ဍ:တရုတ်နိုင်ငံတွင် တွေ့ရှိရသော ငှက်များ။
ကိုးကား ကဏ္ဍ:စင်ရော်၊ ရေညှောင့်ကောင်နှင့် အလားတူငှက်များ ကဏ္ဍ:ငုံးများ။
ငုံးရင်မဲ ကိုးကား ကဏ္ဍ:ငုံးများ ကဏ္ဍ:ဒေါင်းနှင့် မျိုးရိုးတူ ငှက်များ။
ကိုးကား ကဏ္ဍ:ငုံးများ ကဏ္ဍ:ဒေါင်းနှင့် မျိုးရိုးတူ ငှက်များ။
ဘဲခေါင်းပန်းရောင် Pink-headed Duck ကမ္ဘာပေါ်၌ ၁၉၄၈-၁၉၄၉-ခုနှစ်၊ နောက်ပိုင်းတွင် မတွေ့တော့သည့် ဘဲမျိုးစိတ် တမျိုး ဖြစ်သည်။
တချို့ငှက်သမားများက ရှိနိုင်သေးသည်ဟု ယူဆကြပြီး တချို့လည်း လုံးဝ မျိုးသုဉ်းသွားပြီဟု ယူဆထားကြသည်။
ထိုဘဲခေါင်းပန်းရောင် မျိုးစိတ်ကို မှတ်တမ်းများအရ အိန္ဒိယ၊ နီပေါ၊ ဘင်္ဂလားဒေ့ရှ် နှင့် မြန်မာနိုင်ငံများမှာ တွေ့ရတတ်သည်။
အိန္ဒိယနိုင်ငံမှလွဲရင် ကျန်နိုင်ငံများတွင် တွေ့ရခဲပြီး အရေအတွက်နည်းပါးလှသည်။
အဲဒီခေတ်ကာလတွေမှာ ဒီဘဲမျိုးစိတ်တွေကို လေ့လာခဲ့တဲ့ 1990အလွန်ကာလတွေတုန်းက မြန်မာနိုင်ငံထဲက ဧရိယာတချို့ ကချင်ပြည်နယ်နဲ့မန္တလေးမှာ တွေ့ရှိတဲ့ မှတ်တမ်း အနည်းငယ်ရှိခဲ့တယ်။
2003ခုနှစ်မတိုင်ခင်မှာ အဲ့ဒီဒေသတွေမှာ ဘဲခေါင်းပန်းရောင်ရဲ့ အခြေအနေကိုသိရဖို့ ဂျို့ဗန်ဒါဗန်တို့လို ဆရာကြီးတွေက 2000,2001,2002,2003 ခုနှစ်တွေမှာ သွားရောက်ခဲ့သော်လည်း 2003-2005ခုနှစ်တွေမှာ Birdlife international နဲ့ မြန်မာပြည်က BANCA တို့ ပူးပေါင်းပြီး ကချင်ပြည်နယ် အနိမ့်ပိုင်းက ရေဝပ်ဒေသတွေမှာ ရှာဖွေမှုတွေလုပ်ခဲ့ကြပါသေးသည်။
ပထမဆုံးBirdlife International/BANCA စစ်တမ်းကို 2003ခုနှစ် 4လပိုင်းလောက်မှာ မြစ်ကြီးနားနဲ့ဗန်းမော်ကြား ဧရာဝတီမြစ် အနီးအနားက ရေဝပ်ဒေသတွေမှာ ရှာခဲ့ကြတယ်။
နောက် ဒုတိယတခုအနေနဲ့ 2003 11လပိုင်းလောက်မှာပဲ တနိုင်းမြစ်ရယ် သူနဲ့ဆက်စပ်တဲ့ မြစ်ကျိုးအင်းတွေရယ်မှာ ဆက်လက်ရှာဖွေခဲ့ကြပြီး တတိယတခုအနေနဲ့ 2004နှစ်ကုန်ပိုင်းမှာ တနိုင်းမြစ်နဲ့ သူနဲ့ဆက်စပ်တဲ့ မြစ်ကျိုးအင်းတွေအပြင် အင်းတော်ကြီး နဲ့ အနီးအနားမှာရှိတဲ့ နောင်ခွင်းအင်းဒေသတွေမှာပါ ထပ်တိုးရှာဖွေခဲ့ကြတယ်။
လေးကြိမ်မြောက်ကိုတော့ 2005 10လပိုင်းကနေ 11လပိုင်းထိ ကာမိုင်းဒေသ မိုးကောင်းမြစ်နဲ့ ဟူကောင်း ကျားထိန်းသိမ်းရေး ဧရိယာထိ ရှာဖွေမှုတွေလုပ်ခဲ့ကြတယ်။
သမိုင်းကြောင်းအရတော့ 1950မတိုင်ခင်မှာ မြန်မာနိုင်ငံမှာ မှတ်တမ်း 5ခုနှင့် 1950-1979ခုနှစ်မှာ မှတ်တမ်းတခု စုစုပေါင်း 6ခုရှိခဲ့တယ်လို့ ဖော်ပြထားတယ်။
ပထမတခုအနေနဲ့ Blyth(1875)က ဗန်းမော်မှာ Pink-headed Duck ကိုတွေ့ခဲ့ရတယ်လို့ဖော်ပြပေမယ့် အသေးစိတ်အချက်အလက်ကိုတော့ ဖော်ပြမထားပဲ အဲ့ဒီမှတ်တမ်းကို စာရေးဆရာများစွာက ပြန်လည်ဖော်ပြခဲ့ကြတယ်။
သူတို့ဖော်ပြထားတာမှာ GPS နဲ့ ပါပါတယ်။
ဒုတိယတခုအနေနဲ့က Blyth(1875)ကပဲ ရခိုင်မှာတွေ့ရတယ်လို့ မှတ်တမ်းတင်ခဲ့ပြီး တတိယတခုအနေနဲ့ကတော့ Jardine(1909)က 1908ခုနှစ် ဒီဇင်ဘာ 25ရက်နေ့က မန္တလေး စဉ့်ကူးအနီးက ခူလယ်အင်းမှာ Pink-headed Duck အမကို ပစ်သတ်ထားတာ တွေ့ရတယ်လို့ မှတ်တမ်းတင်ထားပြီး အဲ့ဒီ အသေအကောင်ကို အိန္ဒိယက Bombay Natural History Society (BNHS)က စုဆောင်းထိန်းသိမ်းထားတယ်။
နောက်ဆုံးအကောင်လိုက် မှတ်တမ်းရခဲ့တာတော့ 1910 ဖေဖော်ဝါရီလမှာဖြစ်ပြီးတွေ့ရတဲ့နေရာကတော့ မန္တလေးမြို့လယ်ခေါင်က ဈေးမှာဖြစ်ပြီး ဘဲခေါင်းပန်းရောင် အထီး အသေကိုရောင်းနေတာ ဖြစ်ပါတယ်။
GPS အရတော့ အဲ့ဒီဈေးနေရာက ယခု ယူနန်ဘုံကျောင်းနေရာဖြစ်ပါတယ်။
အဲဒီအသေကိုလည်း American Museum of Natural History (AMNH)မှာ ထိန်းသိမ်းထားရှိထားပါတယ်။
ဘာလို့ရှာရခက်သလဲဆိုရင် အရမ်းshyဖြစ်တဲ့ မျိုးစိတ်ဖြစ်တဲ့အပြင် ညဘက်မှာ အစာရှာစားတတ်တဲ့ ဘဲမျိုးစိတ် ဖြစ်တာကြောင့် တွေ့ရမလွယ်တာရယ် မုဆိုးလက်ချက်နဲ့ အသတ်ခံရတာတွေကြောင့် မျိုးသုဉ်းပြီလို့ သတ်မှတ်ထားတာဖြစ်ပါတယ်။
ရှာမယ်ဆိုရင် ရှာစရာနေရာတွေ အများကြီးကျန်သေးပါတယ်။
The Birder Show program မှာ Tim Appleton ကတော့ 2003သူ မြန်မာပြည်မှာ Survey လာတဲ့အခေါက်မှာ တွေ့ခဲ့ရတယ်လို့ ဖြေထားပြီး သူနဲ့အတူတွေ့တဲ့သူလည်းရှိပါတယ်လို့ဖြေထားပါတယ်။
သို့ပေမယ့်သူတို့ တွေ့ရှိတယ်ဆိုတာဟာ unidentified အနေနဲ့ပဲ သတ်မှတ်လိုက်ကြပါတယ်။
Just For Knowledge Sharing. ကိုးကား ကဏ္ဍ:ဘဲ ကဏ္ဍ:ဘဲမျိုးရင်းဝင် ငှက်များ။
စစ်စလီကြီး () ဆိုသည်မှာ ခန္ဓာကိုယ် အထူးသဖြင့် ခြေထောက်များ ပို၍ကြီးမားသော စစ်စလီ ဘဲမျိုးပင်ဖြစ်သည်။
ခန္ဓာအရှည် အလျားလက်မ ၂ဝ ခန့်ရှိသည် ရှိသည်။
စစ်စလီကြီးများသည် လူကိုကြောက်ရွံ့တတ်သဖြင့် ရွာအနီးရှိ ရေအိုင်၊ ချောင်းမြောင်းများသို့ လာလေ့မရှိချေ။
မြန်မာ့စွယ်စုံကျမ်း၊ အတွဲ(၄)။
ကိုးကား ကဏ္ဍ:စစ်စလီ ဘဲများ။
ဖိုးသူတော်မျက်စိလည်လေ ဆန်ရလေ သည် မြန်မာ စကားပုံတစ်ခု ဖြစ်သည်။
ရှင်းလင်းချက် ဖိုးသူတော် ဆန်အလှူခံထွက်ရာတွင် မျက်စိလည် လမ်းမှားလေလေ လမ်းများများသွားရသဖြင့် ဆန်ပိုရလေလေ ဖြစ်သကဲ့သို့ မှားယွင်းကြန့်ကြာလေလေ အကျိုးရှိလေလေ ဖြစ်သည်။
"ဖိုးသူတော်မျက်စိလည်လေ ဆန်ရလေ ဆိုသော စကားကို သတိရမိသည်။
အမှတ် ၆၂ ခြေလျင်တပ်ရင်း (သို့မဟုတ်) ခလရ ၆၂ သည် မွန်ပြည်နယ် သံဖြူဇရပ်မြို့တွင်အခြေစိုက်သည်။
စစ်ရေယာဉ်ကျန်စစ်သားသည် တပ်မတော် (ရေ)၏ ပထမဦးဆုံးရေဒါပုံရိပ် (RCS) ကိုလျော့ချပေးသည့် Stealth နည်းပညာဖြင့်တည်ဆောက်ထားသော ကိုယ်ပျောက်ဖရီးဂိတ်စစ်ရေယာဉ်ဖြစ်သည်။
၂၀၁၂ ခုနှစ် အောက်တိုဘာလ ၂၂ ရက်နေ့တွင်ရေချခဲ့ပြီး ၂၀၁၄ မတ်လ ၃၁ ရက်နေ့တွင်တပ်တော်ဝင်ခဲ့သည်။
ယခင်ကိုယ်ထည်အမှတ်မှာ F12 ဖြစ်ပြီး ၂၀၁၉ ခုနှစ်တွင် 12 ဟူ၍ပြောင်းလဲသတ်မှတ်ခဲ့သည်။
အတန်းအစားဝင် စစ်ရေယာဉ်များ စဉ်ပုံအမည်စစ်ရေယာဉ်အမှတ်တည်ဆောက်သူစတင်မောင်းနှင်တပ်တော်ဝင်နေရပ်ဆိပ်ကမ်း၁။
စစ်ရေယာဉ် ကျန်စစ်သား F12 (သို့) 12 ရေတပ် သင်္ဘောကျင်းဌာနချုပ် ၂၂ အောက်တိုဘာ ၂၀၁၂ ၃၁ မတ် ၂၀၁၄ ရန်ကုန်မြို့၂။
225x225px စစ်ရေယာဉ် ဆင်ဖြူရှင် F14 (သို့) 14 ၂၉ မတ် ၂၀၁၄ ၂၄ ဒီဇင်ဘာ ၂၀၁၅ ရန်ကုန်မြို့ Notes ကိုးကား ကဏ္ဍ:တပ်မတော်(ရေ)၏ ဖရီးဂိတ် စစ်ရေယာဉ်များ။
စစ်ရေယာဉ်ဆင်ဖြူရှင်သည် တပ်မတော် (ရေ)၏ ဒုတိယမြောက်တည်ဆောက်ခဲ့သော ကိုယ်ပျောက်ဖရီးဂိတ် စစ်ရေယာဉ်ဖြစ်သည်။
၂၀၁၄ ခုနှစ် မတ်လ ၂၉ ရက်နေ့တွင် ရေချခဲ့ပြီး ၂၀၁၅ ခုနှစ် ဒီဇင်ဘာလ ၂၄ ရက်နေ့တွင် တပ်တော်ဝင်ခဲ့သည်။
ယခင်ကိုယ်ထည်အမှတ်မှာ F14 ဖြစ်ပြီး ၂၀၁၉ ခုနှစ်တွင် 14 ဟူ၍ပြောင်းလဲခဲ့သည်။
ကိုးကား ကဏ္ဍ:တပ်မတော်(ရေ)၏ ဖရီးဂိတ် စစ်ရေယာဉ်များ။
V သို့မဟုတ် v သည် အင်္ဂလိပ် လက်တင်အက္ခရာစဉ်၏ ၂၂-ခုမြောက် အက္ခရာ ဖြစ်သည်။
ဗွီ () ဟူ၍ အသံထွက်သည်။
"V", Oxford English Dictionary, 2nd edition (1989); Merriam-Webster's Third New International Dictionary of the English Language, Unabridged (1993); "vee", op. cit. ကွန်ပျူတာသုံးကုဒ်များ 1 အခြားအသုံးများ ဓာတုဗေဒတွင် 'V'သည် ဗနေဒီယမ်၏ သင်္ကေတ ဖြစ်သည်။
v၊ v.၊ နှင့် vs ကို အင်္ဂလိပ်စကားလုံး versus အတွက် အတိုကောက်အဖြစ်သုံးသည်။
(ဥပမာ၊ Brown v. Board of Education). ကို အခြားနည်းဖြင့် ဖော်ပြချက်များ ကိုးကား ကဏ္ဍ:လက်တင်အက္ခရာ။
ဇီနဒင် ယာဇိဒ် ဇီဒန်း ()(၁၉၇၂ ဇွန် ၂၃ မွေးဖွား) သည် ပြင်သစ်နိုင်ငံသား ဘောလုံးသမားဟောင်းတစ်ဦးဖြစ်ကာ 'ဇီဇူး (ဇီဇွတ်)' ဟု လူသိများခေါ်ဝေါ်ကြသည်။
အလယ်တန်းတိုက်စစ်မှူးအဖြစ်ကစားခဲ့ကာ လက်ရှိတွင် လာ လီဂါ ကလပ် ရေအား မဿရစ်ဿ် (ရီးရဲ မက်ဒရစ်) တွင် နည်းပြလျက် ရှိပြီး ကမ္ဘာ့ဘောလုံးမန်နေဂျာများထဲက အအောင်မြင်ဆုံးတစ်ယောက်ဟုလည်း သတ်မှတ်ထားသည်။
ထို့အပြင် သမိုင်းတစ်လျှောက် အကြီးကျယ်ဆုံး ကစားသမားတစ်ဦးအဖြစ်လည်း သတ်မှတ်ကြကာ"Zidane's lasting legacy". BBC Sport. Retrieved 20 April 2013."Zidane is greatest football player" . Fox Sports. Retrieved 20 April 2013. "Brazil 0 France 1: Zidane regains mastery to tame Brazil" . The Independent. Retrieved 17 November 2013."Brazil's Fans Lament Demise of the Beautiful Game". The New York Times. Retrieved 17 November 2013."Defending champion bounces back from World Cup flop to try again" . Sports Illustrated. Retrieved 17 November 2013. ဇီဒန်းသည် ထိပ်တန်းအရည်အသွေးရှိသော အခရာကစားသမားဖြစ်၍ ၎င်း၏ ဘောလုံး နည်းစနစ်၊ အထိန်းအသိမ်း၊ ပေးပို့ခြင်း၊ အမြင်၊ တိကျမှုတို့ကြောင့် ကျော်ကြားထင်ရှားသည်။
"French heir who became king" . FIFA.com. Retrieved 17 November 2013. ၁၉၉၈၊ ၂၀၀၀ နှင့် ၂၀၀၃ တို့တွင် ဖီဖာ၏ အကောင်းဆုံးကစားသမား၊ ၁၉၉၈ 'ဘောလောန် ဒေါရ်' (ရွှေဘောလုံးဆု) အပါအဝင် မြောက်မြားစွာသောသူများ၏ ဂုဏ်ပြုချီးမြှောက်ခြင်း ခံရသူတစ်ဦးလည်း ဖြစ်သည်။
အေအက်စ် ကဲန် ကလပ် (AS Cannes) တွင် ဘောလုံးသမားဘဝအဖြစ်စတင်ခဲ့၍ ပြင်သစ်ပထမတန်း ဘောရ်ဒိုး (Bordeaux) ကလပ် တွင် ကစားခဲ့သည်။
၁၉၉၆ ၌ ယူဗန်းတပ်စ် (ဂျူဗင်တပ်) သို့ပြောင်းရွှေ့ခဲ့ပြီး ထို၌ စီးရီးအေဖလားနှစ်ခုကို ရရှိခဲ့သည်။
ထို့နောက် ရေအား မဿရစ်ဿ် (ရီးရဲ မဒရစ်) ကို စံချိန်တင်ဈေး (€77.5 million) ဖြင့် ၂၀၀၁၌ ပြောင်းရွှေ့ခဲ့သည်။
ထိုစံချိန်တင်ဈေးမှာ ရှစ်နှစ်ကြသည်အထိ မည်သည့်ပြောင်းရွှေ့ဈေးမှ မကျော်နိုင်ခဲ့ပေ။
စပိန်တွင် ဆုဖလားအချို့ရခဲ့သည်။
ထိုဆုများ၌ လာလီဂါဆုနှင့် ဥရောပချန်ပီယံလိဂ်ဆုဖလားတို့ပါဝင်သည်။
၂၀၀၂ ချန်ပီယံလိဂ် ဗိုလ်လုပွဲတွင် ပြိုင်ပွဲသမိုင်းတစ်လျှောက်၌ အကောင်းဆုံး ဂိုးတစ်ဂိုးအဖြစ် သတ်မှတ်ခြင်းခံရသော ဘယ်ခြေဖြင့် မြေမကျ အနိုင်ဂိုးကန်သွင်းခဲ့သည်။
နိုင်ငံကိုယ်စားပြု အကြိမ် (၁၀၈) ကြိမ်ကစားခဲ့ပြီး ၁၉၉၈-ပြင်သစ်ကမ္ဘာ့ဖလား ဗိုလ်လုပွဲတွင် နှစ်ဂိုးသွင်းယူခဲ့ပြီး ကမ္ဘာ့ဖလားဆုကို ရရှိခဲ့သည်။
အောလ်-စတား အသင်းတွင် ရွေးချယ်ခြင်းခံရသည်။
ဤအောင်မြင်မှုသည် ဇီဒန်းကို နိုင်ငံသူရဲကောင်းဖြစ်စေခဲ့ပြီး အကျိုးပြုသင်္ဂဟဆု (Légion d'honneur) ဖြင့် ၁၉၉၈ တွင် သူကောင်းပြုခြင်း ခံရသည်။
၂၀၀၀-ဥရောပဖလားကိုလည်းရရှိ၍ ပြိုင်ပွဲတစ်လျှောက် အကောင်းဆုံး ကစားသမားအဖြစ် ရွေးချယ်ခြင်းခံခဲ့ရသည်။
၂၀၀၆-ကမ္ဘာ့ဖလား ဗိုလ်လုပွဲတွင် အီတလီကစားသမား မာကို မာတာရာဇီကို ရင်ဘတ်၌ ခေါင်းစောင့်တိုက်သော ဖြစ်ရပ်ကြောင့် အထုတ်ခံခဲ့ရသော်လည်း ဖီဖာရွှေဘောလုံးဆုရရှိခဲ့သည်။
ပြင်သစ်ဘောလုံးသမိုင်းတွင် စတုတ္ထမြောက် ပွဲအရေအတွက် ကစားသူအနေဖြင့် အနားယူခဲ့လေသည်။
၂၀၀၄ တွင် ၎င်းကို ပီလီရွေးချယ်သော သက်ရှိထင်ရှား 'ဖီဖာ၁၀၀' တွင် ရွေးချယ်ခဲ့ကာ ထိုနှစ်တွင်ပင် ဥရောပ ရွှေရတုမဲကောက်ခံမှု၌ နှစ်(၅၀) အတွင်း ဥရောပ၏ အကောင်းဆုံး ဘောလုံးသမား အဖြစ် ရွေးချယ်ခြင်း ခံရပြန်သည်။
"Zidane voted Europe's best ever" The Guardian. London. Retrieved 17 November 2013. ဇီဒန်းသည် ဖီဖာကမ္ဘာ့ဖလား၊ ဥရောပချန်ပီယံလိဂ်ဖလား၊ ဘောလောန် ဒေါရ် (ရွှေဘောလုံးဆု) ရရှိဖူးသော ကစားသမားရှစ်ဦးထဲမှ တစ်ဦးဖြစ်သည်။
ကမ္ဘာ့ဖလားကို အိမ်ရှင်အဖြစ် ကြိုးပမ်းသော ကာတာနိုင်ငံ၏ သံတမန်လည်းဖြစ်ကာ ထိုကြိုးပမ်းမှုသည် အောင်မြင်ခဲ့ပြီး ကာတာသည် လက်ခံကျင်းပရန် အခွင့်အရေးရရှိသည့် ပထမဆုံး အာရပ်နိုင်ငံလည်းဖြစ်သည်။
ကစားသမားဘဝမှ အနားယူပြီးသည့်နောက် ဇီဒန်းသည် နည်းပြဘဝသို့ ကူးပြောင်းခဲ့ကာ ရေအား မဿရစ်ဿ် (ရီးရဲ) ၏ အရံအသင်း 'ရေအား မဿရစ်ဿ် ကာ့စတီလာ' တွင် ဦးဆောင်းနည်းပြခဲ့သည်။
နှစ်နှစ်ကြာ ထိုအသင်း၌ တာဝန်ယူခဲ့ပြီး အသင်းကြီးသို့ ၂၀၁၆ ဇန်နဝါရီတွင် ပြောင်းရွှေ့ခဲ့သည်။
အသင်းကြီးနှင့် ပထမနှစ်နှစ်ခွဲတာ ကာလအတွင်း ဥရောပချန်ပီယံလိဂ် သုံးနှစ်ဆက်တိုက်ရယူနိုင်သော ပထမဆုံးနည်းပြဖြစ်သလို ယူအီးအက်ဖ်အေ စူပါဖလား၊ ဖီဖာကလပ်ကမ္ဘာ့ဖလား နှစ်ကြိမ်စီ၊ လာလီဂါဖလားတစ်ကြိမ်၊ စူပါကိုပါ ဒီ အက်စပဲန်ညာ (Supercopa de España) တစ်ကြိမ် စသဖြင့်ရရှိအောင် စွမ်းဆောင်ပေးနိုင်ခဲ့သည်။